04/11/2009 | Administración LocalMunicipal
Ribeira
Anuncio da aprobación inicial da Relación de Postos de Traballo do Concello de Riveira

O Pleno do Concello de Riveira, en sesión celebrada na data 26 de outubro de 2009, adoptou, entre outros, os seguintes acordos: 1º.- Aprobar a Relación de Postos de Traballo do Concello de Riveira, segundo os documentos que incorporan o traballo elaborado polo Equipo Técnico de Xestión de Recursos Humanos da Universidade de Santiago, coas táboas de Complemento de Destino, Complemento Específico, Relación de Postos de Traballo e Fichas Descriptivas dos Postos de Traballo do Organigrama, e o acordo asinado entre Concello, Sindicatos e Traballadores.2º.- Aprobar a valoración dos Postos da referida R. P. T. do xeito seguinte: a) Asignar o valor de 24 euros por punto de complemento específico para os seguintes postos de traballo: Asemade asígnase unha cantidade de 4 euros por cada punto da táboa de específico en concepto de complemento de productividade anual para os referidos postos. b) Asignar o valor de 20 euros por punto de complemento específico para tódolos demáis postos de traballo da R. P. T. Asemade asígnase unha cantidade de 4 euros por cada punto da táboa de específico en concepto de complemento de productividade anual para tódolos demais postos de traballo deste apartado b), agás os postos das Agrupacións Profesionais do personal funcionario e Grupo V do persoal laboral nos que se asignan 5 euros por punto en concepto de complemento de productividade anual. Estas valoracións dos apartados a) e b) contéñense nas táboas anexas do documento de acordo entre Concello, Sindicatos e Traballador.3º.- 1. O impacto retributivo desta RPT distribuírase entre os exercicios 2009 a 2014, cunha aportación do Concello de 161.140 euros no exercicio 2009 e aportacións proporcionais iguais nos exercicios de 2010 a 2014 ata acardar os salarios marcados pola RPT (que se actualizarán cada ano segundo o previsto nas Leis de Orzamentos Xerais do Estado e nas normas de recuperación de poder adquisitivo que legalmente sexan de aplicación ás retribucións do persoal ó servizo da Administración Local). 2. Na aplicación das retribucións dárase prioridade ó concepto de productividade.3. Os datos económicos da RPT, incluída a productividade, son retribucións obxectivo do exercicio 2014, coas actualizacións que se prevén no parágrafo 3.1, polo que a aplicación dos incrementos proporcionais anuais intermedios necesarios pode non responder necesariamente á completa estructura retributiva final nas súas compoñentes de Sueldo, Complemento de Destino, Complemento Específico e Complemento de Productividade.4. Aínda que por aplicación do anterior a retribución do Complemento de Destino nos exercicios intermedios non sexa completa, a efectos exclusivos de carreira administrativa entenderase que o nivel asignado na R. P. T. computa dende o exercicio 2009.4º.- 1. Establecer a completa homoxeneización do sistema retributivo de funcionarios e persoal laboral, anulando as contías vixentes en productividade para funcionarios, e igualando o marco da percepción deste complemento para todo o persoal, baseado nun sistema totalmente obxectivo baixo sinxelas premisas: · O obxectivo para obter o máximo da productividade asignada a cada posto será o traballo efectivo de 1640 horas anuais. Este obxectivo é modificable en función das disposicións legais en materia de xornada laboral máxima ou segundo o resultado de futuras negociacións colectivas. · Calquera ausencia ó traballo será minorada proporcionalmente respecto ó obxectivo previsto, agás das baixas por I. T. que conleven hospitalización, e exclusivamente por este periodo de ingreso hospitalario. · Poderanse arbitrar sistemas de recuperación do tempo non traballado. · A productividade deixada de percibir polos traballadores polas condicións establecidas neste acordo, revertirá nos traballadores de cada un dos servizos afectados polo aforro. - Os pagos de productividade mensuais terán a consideración de pagos a conta, regularizándose, no seu caso, con cargo á totalidade de retribucións no último mes do ano.2. Esta masa económica, adicada a productividade, garantirase cada ano incrementándose, despois do exercicio 2014, no valor que establezan as leis de orzamentos con carácter xeral, e sen prexuízo de negociacións de carácter retributivo que poidan alcanzarse.5º.- Unha vez definitivamente aprobada a R. P. T., crearase, no mes seguinte, unha Comisión de Seguimento da mesma, formada polo Concello e os representantes sindicais asinantes deste acordo, e entenderá sobre o desenvolvemento e negociación das súas normas de xestión ou calquera outras consideracións e propostas que se entendan axeitadas ó desenvolvemento desta R. P. T.6º.- Os postos non estructurais que quedan fóra da R. P. T. (Unidade de Drogodependencias) valoraranse segundo a táboa anexa ó documento de acordo entre Concello, Sindicatos e Traballadores.7º.- Recoñécese, a aqueles traballadores que legalmente lles corresponda, o Complemento Persoal Transitorio que poida derivarse do réxime económico desta R. P. T., e que estará regulado pola normativa de aplicación.8º.- Calquera outro posto non incluído na R. P. T., así como os de duración determinada que poidan contratarse, terán a seguinte valoración: - O Soldo que corresponda en función do Grupo por razón da titulación esixida. - O Complemento de Destino mínimo aplicable para cada Grupo segundo o establecido no Convenio Colectivo. - Os Complementos Específicos e de Productividade do mesmo posto se existe na R. P. T. ou o que resulte de calculalo, previa audiencia da Comisión de Seguimento da R. P. T., seguindo os criterios da mesma.9º.- A vixencia destes acordos non irá en prexuízo de negociacións futuras en materia de condicións laborais do persoal do Concello de Riveira.10º.- Someter estes acordos iniciais á preceptiva exposición pública. O que se somete a información pública por un periodo de trinta días hábiles, mediante a publicación do presente anuncio no Boletín Oficial da Provincia, ao obxecto de que no referido prazo, que comenzará a contarse a partir do día seguinte ao da publicación do presente anuncio no Boletín Oficial da Provincia, cantas persoas se consideren interesadas poidan examinar o expediente nas oficinas de Secretaría e facer as alegacións que estimen procedentes. Contra estes acordos adoptados non procede recurso algún ao tratarse da aprobación inicial dos mesmos e polo tanto ser meros actos de trámite, sen prexuizo de que contra o acordo de aprobación definitiva se poidan interpoñer aqueles que legalmente se consideren oportunos. Riveira, 30 de outubro de 2009. O alcalde, Asdo.: José Luís Torres Colomer